Stealers Wheel

**Stealers Wheel** er et skotsk rockeband som ble startet i Paisley, Renfrewshire i 1972 av skolekameratene Joe Egan og Gerry Rafferty. Roger Brown, Rab Noakes og Ian Campbell ble med i bandet i 1972. Da bandet senere signerte en kontrakt med A&M Records senere det året, hadde Brown, Noakes og Campbell blitt byttet ut med Paul Pilnick, Tony Williams og Rod Coombes. Bandet ble oppløst i 1975, og gjenforent en kort stund i 2008. Bandets er mest kjent for sangen «Stuck in the Middle with You», utgitt på bandets debutalbum i 1972. Sangen ble brukt i Quentin Tarantinos film *[[Reservoir Dogs]]* fra 1992. 

Stealers Wheel spilte inn albumet *Stealers Wheel* i 1972, produsert av låtskriverne og produsentene Jerry Leiber og Mike Stoller, albumet ble en stor suksess blant kritikere og ble også en kommersiell suksess og klatret til nummer 50 på US Billboard Hot 200, med hitsingelen «Stuck in the Middle with You» som kom fra det the albumet. Singelen klatret til nummer 6 på Billboard Hot 100 i USA og til nummer 8 på det britiske UK Singles Chart. Da det første albumet ble utgitt, hadde Rafferty sluttet i bandet. Luther Grosvenor steppet inn for ham på turné. Tony Williams sluttet også like etterpå, og DeLisle Harper deltok på bassgitar på turné.

Bandets andre album, Ferguslie Park, ble utgitt i 1973. Duoen ble hjulpet av ni musikere. Albumet klatret så vidt inn på US Billboard 200.

Etter å ha blitt kontaktet av iTunes og K-tel i Kalifornia, startet Tony Williams Stealers Wheel igjen i Blackpool i 2008, med Rod Coombes og Paul Pilnick, sammen med den nære vennen Tony Mitchell. 10. november 2008, startet de filmingen av en musikkvideo til en nyinnspilling av «Stuck in the Middle with You» på Fylde-halvøya i Lancashire i England. De begynte også å skrive nye sanger, selv om de ikke hadde noen planer om en ny turné. Og så oppløste de bandet igjen.

Gerry Rafferty døde 4. januar 2011 av leversvikt hjemme hos sin datter Martha i Stroud i Gloucestershire etter lang tids kamp mot depresjon etter at hans eldre bror, Joseph, døde av alkoholisme.

Rab Noakes døde 11. november 2022,  75 år gammel.

## Medlemmer
* Gerry Rafferty: vokal, gitar (1972, 1973–1975, død 2011) 
* Joe Egan: vokal, keyboard, rytmegitar (1972–1975) 
* Paul Pilnick: sologitar (1972–1973, 2008; død 2021) 
* Tony Williams: bassgitar (1972–1973. 2008) 
* Ian Campell: bass (1972) 
* Rod Coombes: trommer (1972–1973, 2008)
* Joe Jammer: gitar (1973–1975)
* Andrew Steele: trommer (1973–1975) 
* Gerry Taylor: bass (1973–1975)
* Benie Holland: gitar (1975)
* Dave Wintour: bass  (1975)
* Luther Grosvenor ("Ariel Bender"): vokal, gitar, slide gitar (november 1972 – juli 1973)
* Tony Mitchell: sang, sologitar, rytmegitar (2008)

**Turné-medlemmer**
* Rab Noakes: gitar, vokal (1972, død 2022) 
* Roger Brown: vokal (1972) 
* DeLisle Harper: bass  (1973)

## Diskografi
**Album**
* 1972: *Stealers Wheel*  
* 1973: *Ferguslie Park* 
* 1975: *Right Or Wrong* 
* 1978:  *Gerry Rafferty & Joe Egan - Stuck in the Middle With You: The Best of Stealers Wheel* (samlealbum)
* 1990: *The Best of Stealers Wheel* (samlealbum)
* 2017: *Stealers Wheel: The A&M Years* (samlealbum med de tre studioalbumene og noen spor med liveinnspillinger)

**Singler**
*Med plassering på UK Singles Chart
* 1973: «Stuck in the Middle with You» (#8)
* 1973: «Everything Will Turn Out Fine» (#33)
* 1973: «Star» (#25)
* 1975: «Right or Wrong»
* 1975: «Found My Way to You»

## Eksterne lenker
* 
* 
*